Τάκης Χριστοφίδης

Ο Τάκης Χριστοφίδης ήταν Ελληνοκύπριος πολιτικός και δικηγόρος. Διετέλεσε Υπουργός Εργασίας και Κοινωνικών Ασφαλίσεων της Κύπρου.

Βιογραφικά στοιχεία 
Ο Τάκης Χριστοφίδης γεννήθηκε το 1931 στην Αμμόχωστο. Μετά την αποφοίτησή του από το Ελληνικό Γυμνάσιο Αμμοχώστου σπούδασε λογιστική και στη συνέχεια έγινε δεκτός σαν μέλος του Chartered Association of Certified Accountants της Αγγλίας. Από το 1961 έως το 1974 ασκούσε το επάγγελμα του εγκεκριμένου λογιστή στην Αμμόχωστο. Ήταν συνεταίρος σε λογιστικό οίκο, ο οποίος  καθιερώθηκε ως ο κυριότερος οίκος λογιστών της πόλης. Αποτέλεσε ιδρυτικό μέλος του Συνδέσμου Εγκεκριμένων Λογιστών Κύπρου, του οποίου αποτέλεσε και μέλος του διοικητικού συμβουλίου.

Επιπλέον, από τα νεανικά του χρόνια ανέπτυξε συνδικαλιστική δράση στην Αμμόχωστο όπου πρωτοστάτησε στην ίδρυση της συντεχνίας εμποροϋπαλλήλων, της οποίας διετέλεσε ο πρώτος γραμματέας. Στην Αμμόχωστο κατοικούσε μέχρι την τουρκική εισβολή του 1974, ενώ στη συνέχεια εγκαταστάθηκε στη Λευκωσία. Ίδρυσε γραφεία σε Λευκωσία, Λεμεσό, Λάρνακα και Παραλίμνι.

Επιπρόσθετα, διετέλεσε μέλος του διοικητικού συμβουλίου του Ραδιοφωνικού Ιδρύματος Κύπρου, του αθλητικού σωματείου Ανόρθωση Αμμοχώστου καθώς και άλλων πολιτιστικών οργανώσεων και σωματείων της Αμμοχώστου. Είχε τιμηθεί για την προσφορά του στα σωματεία τους από την Ανόρθωση, τη Λέσχη Λάιονς Αμμοχώστου και το Λύκειο Ελληνίδων Αμμοχώστου.

Ήταν νυμφευμένος με την Έρμα το γένος Ιντιάνου και είχε δύο κόρες. Απεβίωσε στις 10 Μαΐου 2011.

Πολιτική διαδρομή 
Στις 29 Φεβρουαρίου 1988 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Γιώργου Βασιλείου. Παρέμεινε στη θέση αυτή μέχρι τις 3 Μαΐου 1990.

Παραπομπές

Πηγές 

|-

Υπουργοί Εργασίας και Κοινωνικών Ασφαλίσεων (Κύπρος, 1960-2014)
Κύπριοι λογιστές
Κυβέρνηση Γιώργου Βασιλείου 1988